CELEX: 52009PC0270
Language: mt
Date: 2009-06-15
Title: Proposta għal deċiżjoni tal-Kunsill dwar l-istabbiliment tal-pożizzjoni tal-Komunità Ewropea fil-Kunsill Ministerjali tal-Komunità tal-Enerġija (Sarajevo, is-26 ta' Ġunju 2009)

Avviż Legali Importanti

|

52009PC0270

Proposta għal deċiżjoni tal-Kunsill dwar l-istabbiliment tal-pożizzjoni tal-Komunità Ewropea fil-Kunsill Ministerjali tal-Komunità tal-Enerġija (Sarajevo, is-26 ta' Ġunju 2009)  /* KUMM/2009/0270 finali */  

	[pic] | KUMMISSJONI TAL-KOMUNITAJIET EWROPEJ |Brussel 15.6.2009KUMM(2009) 270 finaliProposta għalDEĊIŻJONI TAL-KUNSILLdwar l-istabbiliment tal-pożizzjoni tal-Komunità Ewropea fil-Kunsill Ministerjali tal-Komunità tal-Enerġija (Sarajevo, is-26 ta' Ġunju 2009)MEMORANDUM TA’ SPJEGAZZJONIIl-Kunsill Ministerjali tal-Komunità tal-Enerġija se jiltaqa' f'Sarajevo (il-Bożnja u Ħerzegovina) fis-26 ta' Ġunju 2009. Sabiex il-Komunità Ewropea tieħu sehem fid-deċiżjonijiet rilevanti, jeħtieġ li tiġi stabbilita l-pożizzjoni tal-Komunità Ewropea skont l-Artikolu 300 tat-Trattat u skont id-dispożizzjonijiet tad-Deċiżjoni tal-Kunsill tad-29 ta' Mejju 2006 dwar il-konklużjoni mill-Komunità Ewropea tat-Trattat li jistabbilixxi l-Komunità tal-Enerġija.Il-proposta għal Deċiżjoni tal-Kunsill tkopri l-punti kollha tal-aġenda li dwarhom hija mistennija deċiżjoni mill-Kunsill Ministerjali kif indikat hawn taħt. Il-punti l-oħra tal-aġenda huma msemmija hawn taħt ukoll għall-informazzjoni.1. ELEMENTI GħAL DEċIżJONIIl-Kummissjoni għandha tesprimi l-pożizzjonijiet tal-Komunità Ewropea kif definiti fl-anness għad-deċiżjoni proposta għal dawn l-elementi tad-deċiżjoni li ġejjin.1.1. Kwistjonijiet baġitarjiIl-Kummissjoni għandha tapprova l-awtorizzazzjoni finanzjarja tad-Direttur għas-sena 2008 abbażi tar-Rapport tal-Verifika tal-31 ta' Diċembru 2008, ir-Rapport tal-Kumitat tal-Baġit dwar il-Verifika tal-2008 u r-Rapport tad-Direttur dwar l-Eżekuzzjoni tal-Baġit. Għandha tapprova l-baġit tal-2010-2011 tal-Komunità tal-Enerġija fil-limitu ta' EUR3,250,000 għall-2010 u EUR3,380,000 għall-2011[1], soġġett għall-approvazzjoni tal-approprjazzjonijiet korrispondenti mill-awtorità baġitarja għas-sentejn li huma.1.2. Programm ta' ħidmaIl-Kummissjoni għandha tapprova l-Programm ta' Ħidma għall-Komunità tal-Enerġija għall-2010-2011.1.3. Mandat tad-DiretturIl-Kummissjoni għandha tapprova t-tiġdid tal-mandat tad-Direttur tas-segretarjat tal-komunità tal-Enerġija għat-tieni perjodu ta' tliet snin.1.4. Task force għall-għejun tal-enerġija rinnovabbliIl-Kummissjoni għandha tapprova l-istabbiliment ta' task force għall-għejun tal-enerġija rinnovabbli li xogħolha ser ikun li tikkonċentra fuq l-implimentazzjoni tad-Direttiva li ġiet approvat reċentament fil-Komunità tal-Enerġija .2. ELEMENTI OħRA2.1. Punti mingħajr dibattituIl-Kummissjoni għandha tapprova l-konklużjonijiet taż-żewġ laqgħat preċendenti tal-Grupp Permanenti ta' Livell Għoli u għandha tqis ir-rapporti li ġejjin:-  Ir-Rapport dwar l-implimentazzjoni tal-Programm ta’ Ħidma tal-Komunità tal-Enerġija;-  Ir-Rapport tal-Verifika tal-2008, ir-Rapport tal-Kumitat Baġitarju dwar il-Verifika tal-2008 u r-Rapport tad-Direttur dwar l-eżekuzzjoni tal-baġit tal-2008;-  Ir-Rapport dwar il-Każijiet Pendenti għas-Soluzzjoni tat-Tilwim.Il-Kummissjoni għandha wkoll tapprova l-kompożizzjoni tal-Kumitat Konsultattiv stabbilit bir-Regoli tal-Proċedura għas-Soluzzjoni tat-Tilwim adottat f'Ġunju 2008 mill-Kunsill Ministerjali tal-Komunità tal-Enerġija. Huwa nnotat li l-Komunità Ewropea għandha tkun rappreżentata minn uffiċjal mill-Kummissjoni Ewropea u li l-Kumitat Konsultattiv jista' jagħti biss opinjonijiet li ma jorbtux lill-Kunsill Ministerjali.2.2. Adeżjoni ta' Partijiet Kontraenti ġoddaIl-Kummissjoni għandha tirraporta dwar l-istat tan-negozjati mar-Repubblika tal-Moldova, l-Ukraina u t-Turkija u għandha tilqa' l-applikazzjoni tal-Ġeorġja[2].2.3. Implimentazzjoni tat-TrattatIl-Kummissjoni għandha tqis ir-rapport dwar l-iżvilupp tas-suq [titlesta meta jkun disponibbli r-rapport].2.4. Sigurtà tal-provvistaIl-Kummissjoni għandha tilqa' bi pjaċir l-eżitu tal-ewwel laqgħa tal-Grupp tas-Sigurtà tal-Provvista tal-Komunità tal-Enerġija filwaqt li tenfasizza l-ħtieġa li torbot mill-qrib l-attivitajiet tagħha ma' dawk tal-Grupp tal-Koordinazzjoni tal-Gass tal-UE. Aktar minn hekk, il-Kummissjoni għandha tiffavorixxi skambju ta' ideat rigward is-sitwazzjoni mistennija tal-provvista tal-elettriku matul is-sajf 2009.2.5. Għejun ta' enerġija rinnovabbliIl-Kummissjoni għandha tilqa' bi pjaċir il-bidu ta' studju dwar l-implimentazzjoni tad-Direttiva tal-UE l-ġdida dwar l-għejun tal-enerġija rinnovabbli fil-kuntest tal-Komunità tal-Enerġija u tapprova l-ħolqien ta' Task Force biex issegwiha (ara l-punt 1.4).2.6. Effiċjenza fl-EnerġijaIl-Kummissjoni għandha tqis ir-Rapport finali tat-Task Force dwar l-Effiċjenza fl-Enerġija u tappoġġja r-rakkomandazzjonijiet li jikkonċernaw il-possibbiltà li jiġu implimentati fil-Komunità tal-Enerġija xi partijiet mil-leġiżlazzjoni tal-UE marbuta mal-effiċjenza fl-enerġija. Sabiex tipprepara d-dokumenti rilevanti u tgħin aktar lill-Partijiet Kontraenti fit-tħejjija tal-Pjanijiet Nazzjonali tal-Effiċjenza fl-Enerġija tagħhom, il-Kummissjoni għandha tirrakkomanda l-estensjoni tal-mandat tat-Task Force sal-aħħar tal-2010.Proposta għalDEĊIŻJONI TAL-KUNSILLdwar l-istabbiliment tal-pożizzjoni tal-Komunità Ewropea fil-Kunsill Ministerjali tal-Komunità tal-Enerġija (Sarajevo, is-26 ta' Ġunju 2009)IL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari t-tieni sottoparagrafu tal-Artikolu 300(2),Wara li kkunsidra d-Deċiżjoni tal-Kunsill dwar il-Konklużjoni mill-Komunità Ewropea tat-Trattat tal-Komunità tal-Enerġija (2006/500/KE – 29 ta' Mejju 2006), u b'mod partikolari l-Artikoli 4 u 5 tiegħu,Wara li kkunsidra l-proposta mill-Kummissjoni,IDDEĊIEDA KIF ĠEJ:Artikolu unikuFid-dawl tal-laqgħa tal-Kunsill Ministerjali tal-Komunità tal-Energija li ser issir f'Sarajevo fis-26 ta' Ġunju 2009, il-pożizzjoni tal-Komunità dwar il-kwistjonijiet li jaqgħu fl-ambitu tat-tieni sottoparagrafu tal-Artikolu 300(2) tat-Trattat hija stabbilita fl-Anness għal din id-Deċiżjoni.Magħmul fi Brussell,Għall-KunsillIl-PresidentANNESSPożizzjoni tal-Komunità Ewropea-  Il-Komunità Ewropea tapprova l-awtorizzazzjoni finanzjarja tad-Direttur tas-Segretarjat tal-Komunità tal-Enerġija għas-sena 2008.-  Il-Komunità Ewropea tapprova l-Programm ta' Ħidma tal-Komunità tal-Enerġija għall-2010-2011.-  Il-Komunità Ewropea tapprova l-adozzjoni tal-Baġit tal-Komunità tal-Enerġija għall-2010-2011 fil-limitu ta' EUR3,250,000 għall-2010 u EUR3,380,000 għall-2011, li jikkorrispondu għal kontribuzzjoni tal-Komunità Ewropea ta' massimu ta' EUR3,188,250 għall-2010 u EUR3,315,780 għall-2011; soġġett għall-approvazzjoni tal-approprjazzjoniet korrispondenti mill-awtorità baġitarja għas-sentejn li huma.-  Il-Komunità Ewropea tapprova t-tiġdid tal-mandat tad-Direttur tas-Segretarjat tal-Komunità tal-Enerġija għat-tieni perjodu ta' tliet snin.-  Il-Komunità Ewropea tapprova l-ħolqien ta' Task Force għall-Għejun tal-Enerġija Rinnovabbli flimkien mal-Mandat propost.[1] Huwa nnotat li l-Artikoli 74 u 88 tat-Trattat tal-Komunità tal-Enerġija jiddisponu li l-Kunsill Ministerjali tal-Komunità tal-Enerġija għandu jadotta baġit biannwali għall-Komunità tal-Enerġija fuq proposta tal-Kummissjoni Ewropea. Il-proposta korrispondenti tal-Kummissjoni kienet adottata fi [...][2] Fi [...] il-Kummissjoni ressqet quddiem il-Kunsill Rakkomandazzjoni sabiex tawtorizza lill-Kummissjoni tiftaħ negozjati dwar il-modalitajiet tal-adeżjoni tal-Ġeorġja fil-Komunità tal-Enerġija.